stanford-oval/wikipedia huggingface dataset:
Stars of the Lid

| Stars of the Lid |
| --- | --- |

Tiedot
Toiminnassa:  1993–
Tyylilaji:  Ambient
Kotipaikka:  Austin, Texas, Yhdysvallat
Jäsenet:  Adam Wiltzie   Brian McBride  
Levy-yhtiö:  Kranky   Sub Rosa  
Aiheesta muualla
brainwashed.com/sotl
Infobox OKNimi-testi OK: 
Stars of the Lid on drone-tyylistä ambient-musiikkia esittävä duo, jonka jäsenet ovat Adam Wiltzie ja Brian McBride. Duo perustettiin Texasin Austinissa vuonna 1993. Yhtyeen nimi ("silmäluomen tähdet") tarkoittaa McBriden mukaan "ihmisen henkilökohtaista elokuvaa silmän ja silmäluomen välissä" viitaten silmät kiinni nähtyihin väreihin ja kuvioihin.
Yhtyeen kappaleet koostuvat äänimaisemista, joita höystävät efektoidut kitarat, piano sekä puhallin- ja jousisoittimet. Kappaleisiin luodaan rytmin tunne luodaan äänenvoimakkuuden vaihteluilla sekä kaiuilla rytmisoittimien sijaan.
Heidän musiikkiinsa on vaikuttanut minimalistisen ja elektronisen musiikin artistit Brian Eno, Arvo Pärt, Zbigniew Preisner, Gavin Bryars ja Henryk Górecki sekä yhtyeet Talk Talk ja Labradford.
Yhtyeen molemmat jäsenet ovat julkaisseet myös soolomateriaalia. Adam Wiltzie asuu tällä hetkellä Brysselissä, McBride Los Angelesissa.
Diskografia

Music for Nitrous Oxide (Sedimental 1995)
Gravitational Pull vs. the Desire for an Aquatic Life (Sedimental 1996, Kranky 1997)
The Ballasted Orchestra (Kranky 1997)
Maneuvering the Nocturnal Hum (Earworm Records 1998)
Per Aspera Ad Astra (Kranky 1998)
Avec Laudenum (Sub Rosa 1999, Kranky 2002)
The Tired Sounds of Stars of the Lid (Kranky 2001)
Stars of the Lid and Their Refinement of the Decline (Kranky 2007)
Carte-De-Visite (Live-kiertue EP 2007)
Diskografia > Split-julkaisut

The Kahanek Incident, Vol. 3 (12" Labradfordin kanssa) (Trance Syndicate 1997)
Split (7" Windsor for the Derbyn kanssa) (33 Degrees 1998)
Diskografia > Esiintymiset kokoelmalevyillä

Monsters, Robots and Bug Men - "Goodnight" (Virgin 1996)
Brain in the Wire - "Requiem for Dying Mothers (Version i, Zamachowski op. 87)" (Brainwashed 2002)
1993-2003: 1st Decade in the Machines - "I Love You, But I Prefer Trondheim" (Jester 2003)
Kompilation - "Even If You're Never Awake (Version)" (Kranky 2004)
Aiheesta muualla

Kranky
Haastattelu vuodelta 1998
Stars of the Lid Myspace
Suchitra Sen

| Suchitra Sen |
| --- | --- |
 Suchitra Sen elokuvassa Devdas (1955)
Henkilötiedot
Koko nimi:  Roma Dasgupta
Syntynyt: 6. huhtikuuta 1931 Pabna, Bengali, Brittiläinen Intia
Kuollut: 17. tammikuuta 2014 (82 vuotta) Kalkutta, Länsi-Bengali, Intia
Ammatti:  näyttelijä
Puoliso:  Dibanath Sen  (vih. 1947; k. 1970)
Lapset:  Moon Moon Sen
Näyttelijä
Aktiivisena:  1952–1978
Aiheesta muualla
IMDb 
AllMovie
Suchitra Sen (oik. Roma Dasgupta, 6. huhtikuuta 1931 Pabna – 17. tammikuuta 2014 Kalkutta) oli intialainen näyttelijä, joka työskenteli monissa bengalinkielisissä elokuvissa ja muutamissa hindinkielisissä elokuvissa. Hän näytteli monissa klassikoiksi muodostuneissa bengalielokuvissaan Uttam Kumarin kanssa.
Sen sai ensimmäisenä intialaisena naisnäyttelijänä kansainvälisen palkinnon voittaessaan parhaan naispääosan palkinnon elokuvasta Saptapadi Moskovan elokuvajuhlilla vuonna 1963. Intian hallitus myönsi hänelle Padma Shrin vuonna 1972.
Lopetettuaan uransa vuonna 1978 Sen vältteli julkisuutta loppuelämänsä, minkä vuoksi häntä on usein verrattu Greta Garboon. Sen kuoli sydäninfarktiin 82-vuotiaana.
Vuonna 2014 Senille myönnettiin postuumisti Filmfare Awards East -elämäntyöpalkinto.
Perhe

Suchitra Sen oli näyttelijä Moon Moon Senin äiti sekä Raima Senin ja Riya Senin isoäiti.
Valikoitu filmografia

Sharey Chuattor (1953)
Agni Pariksha (1954)
Devdas (1955)
Deep Jwele Jai (1959)
Saptapadi (1961)
Saat Paake Bandha (1963)
Mamta (1966)
Aandhi (1975)
Palkinnot

1963: Parhaan naispääosan palkinto Moskovan elokuvajuhlilla
1972: Padma Shri Intian valtiolta
2012: Banga Bibhushan Länsi-Bengalin osavaltiolta
2014: Filmfare Awards East -elämäntyöpalkinto
Aiheesta muualla

Wikimedia Commonsissa on kuvia tai muita tiedostoja aiheesta .
Suchitra Sen Internet Movie Databasessa. (englanniksi)
Suchitra Sen Allmoviessa (englanniksi)
Sándor Nagy

Sándor Nagy (10. kesäkuuta 1922 Nagybaracska – 4. huhtikuuta 1990 Budapest) oli unkarilainen toimittaja ja kirjailija.
Nagy osallistui toiseen maailmansotaan ja opiskeli sen jälkeen Szegedin yliopistossa. Hän liittyi Unkarin kommunistiseen puolueeseen vuonna 1948. Nagy työskenteli toimittajana ja opettajana ja valmistui yliopistosta 1950-luvun lopussa. 1960-luvun alussa hänet tuomittiin maolaisena yli kolmeksi vuodeksi vankilaan. Sen jälkeen hän työskenteli tehdastyöläisenä ja postivirkailijana.
Kirjailija sai Kossuth-palkinnon vuonna 1949. Vuonna 1952 hän sai Stalin-palkinnon kertomuksesta Sovinto (Megbékélés).
Suomennettu teos

Sovinto: kertomus. Venäjän kielestä suom. A. Bljudnik. Petroskoi: Karjalais-suomalaisen SNT:n valtion kustannusliike, 1954.
Aarne Eskola

Aarne Eskola
Aarne Einar Eskola (7. heinäkuuta 1903 Lappi Tl – 14. toukokuuta 1982 Helsinki)) oli Maalaiskuntien Liiton toiminnanjohtaja.
Eskola valmistui Helsingin yliopistosta filosofian maisteriksi vuonna 1932. Hän toimi Riihimäen kansalaisopiston johtajana vuosina 1931–1938 ja Maalaiskuntien Liiton toiminnanjohtajana vuosina 1938–1969. Vuonna 1966 Eskola sai ensimmäisen Suomessa myönnetyn maaneuvoksen arvonimen. Hänen vaikutuksestaan kunnallisvaakuna otettiin käyttöön myös maalaiskunnissa.
Eskolalla oli useita luottamustehtäviä eri järjestöissä ja yhteisöissä.
Aarne Eskolan puoliso vuodesta 1933 oli filosofian maisteri Helvi Vitikkala. Heillä oli viisi lasta, joista vanhin on historian professori ja päätoimittaja Seikko Eskola.
Sumuisten vuorten gorillat

| Sumuisten vuorten gorillat> Gorillas in the Mist: The Story of Dian Fossey |
| --- | --- |

Ohjaaja:  Michael Apted
Käsikirjoittaja:  Anna Hamilton Phelan Tab Murphy Dian Fossey Harold T.P. Hayes
Tuottaja:  Rick Baker Arne Glimcher Peter Guber Jon Peters Robert Nixon
Säveltäjä:  Maurice Jarre
Kuvaaja:  John Seale
Leikkaaja:  Stuart Baird
Pääosat:  Sigourney Weaver Bryan Brown Julie Harris John Omirah Miluwi
Valmistustiedot
Valmistusmaa:   Yhdysvallat
Tuotantoyhtiö:  Universal Studios ja Warner Brothers
Levittäjä:  Universal Studios Netflix
Ensi-ilta:  1988
Kesto:  130 minuuttia
Alkuperäiskieli:  englanti
Budjetti:  12 miljoonaa Yhdysvaltain dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Sumuisten vuorten gorillat (Gorillas in the Mist: The Story of Dian Fossey) on Michael Aptedin ohjaama elämäkertaelokuva vuodelta 1988. Se kertoo apinoita tutkivan Dian Fosseyn elämästä Ruandassa, Afrikassa. Fosseyta esittää Sigourney Weaver ja muita pääosanäyttelijöitä ovat Julie Harris, Bryan Brown ja John Omirah Miluwi. Elokuvan ovat tuottaneet Universal Studios ja Warner Brothers.
Suomessa elokuva sai ensi-iltansa helmikuussa 1989. Elokuva on julkaistu VHS-kasettina ja DVD:nä.
Juoni

Fossey saapuu Afrikkaan vuonna 1966 tutkiakseen Keski-Afrikan vuorigorilloja. Vuosien varrella Fossey kokee monia muutoksia. Täysin kokemattomasta ja naiivin innokkaasta amatööristä kasvaa huolellinen tutkija ja lopulta kuuluisuus, kunnes tiedemiesmäiset piirteet alkavat väistyä Fosseyn todistaessa ihmisten toimien moninaiset vaikutukset Afrikan luontoon.
Fosseyn kamppailu salametsästäjiä vastaan tuo hänelle myös paljon vihamiehiä samalla, kun erakoituva Fossey alkaa saada yhä fanaattisempia luonnonsuojelijan piirteitä. Väliin mahtuu myös romanssi australialaisen valokuvaajan (Bryan Brown) kanssa.
Sotareportteri

| Sotareportteri> Somewhere I’ll Find You |
| --- | --- |

Ohjaaja:  Wesley Ruggles
Käsikirjoittaja:   Walter Reisch (sovitus)  Marguerite Roberts (käsikirjoitus) 
Tarina:  Charles Hoffman
Tuottaja:  Pandro S. Berman
Säveltäjä:  Bronisław Kaper
Kuvaaja:  Harold Rosson
Leikkaaja:  Frank E. Hull
Tuotantosuunnittelija:  Cedric Gibbons
Pääosat:   Clark Gable  Lana Turner 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:   1942-8-2727. elokuuta 1942 (Yhdysvallat)  1944-4-1616. huhtikuuta 1944 (Suomi)  
Kesto:  108 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sotareportteri (engl. Somewhere I’ll Find You) on vuonna 1942 ensi-iltansa saanut Wesley Rugglesin ohjaama yhdysvaltalainen toiseen maailmansotaan sijoittuva romanttinen draamaelokuva, jonka pääosissa ovat Clark Gable ja Lana Turner. Elokuva perustuu Charles Hoffmanin vuonna 1940 Cosmopolitan-aikakauslehdessä julkaistuun novelliin Somewhere I’ll Find You, jonka pohjalta Walter Reisch laati sovituksen ja Marguerite Roberts käsikirjoituksen.
Juoni

Sotakirjeenvaihtajaveljekset Jonny (Clark Gable) ja Kirk Davis (Robert Sterling) palaavat Saksasta New Yorkiin lokakuussa 1941, jolloin Yhdysvallat on vielä puolueeton valtio toisessa maailmansodassa. Sittemmin heidän päätoimittajansa George L. Stafford (Charles Dingle) antaa heille molemmille potkut skandaalinhakuisuudesta. Jonny saa selville, että hänen vanhaa huonettaan asuttaa uusi vuokralainen, kaunis reportteri Paula Lane (Lana Turner), joka lähtee New Yorkista sotakirjeenvaihtajaksi Aasiaan välittämään uutisia Tyynenmeren sodasta. Kun Paula katoaa Indokiinassa, veljekset lähtevät etsimään häntä ja taistelemaan hänen rakkaudestaan.
Näyttelijät

| 0 | 1 | 2 |
| --- | --- | --- |
|  Clark Gable  | … |  Jonathan ”Jonny” Davis   |
|  Lana Turner  | … |  Paula Lane   |
|  Robert Sterling  | … |  Kirk ”Junior” Davis   |
|  Patricia Dane  | … |  Crystal McRegan   |
|  Reginald Owen  | … |  Willie Manning   |
|  Lee Patrick  | … |  Eve ”Evie” Manning   |
|  Charles Dingle  | … |  George L. Stafford   |
|  Van Johnson  | … |  luutnantti Wade Hall   |
|  Keenan Wynn  | … |  kersantti Tom Purdy   |
Tuotanto > Esituotanto

Marraskuussa 1940 Pandro S. Bermanin kerrottiin tuottavan Somewhere I’ll Find You -nimisen elokuvan Dalton Trumbon käsikirjoituksen pohjalta. Tällöin elokuvan näyttelijäkokoonpanoon kiinnitettiin Clark Gable, Spencer Tracy, Claudette Colbert ja Hedy Lamarr, jotka olivat juuri näytelleet menestyselokuvassa Humukaupunki (1940). Joulukuussa 1941 Gene Fowler Jr. palkattiin elokuvan käsikirjoittajaksi. Lopulta sovituksesta vastasi Walter Reisch ja käsikirjoituksesta Marguerite Roberts. On epätodennäköistä, että Trumbo tai Fowler olivat osallisina laatimassa julkaistun elokuvan käsikirjoitusta.
Sotareportteri oli pieneen sivuosaan kiinnitetyn Keenan Wynnin ensimmäinen elokuva.
Tuotanto > Kuvaukset

Sotareportterin tuotanto alkoi 15. tammikuuta 1942, mutta se keskeytettiin 19. tammikuuta Clark Gablen vaimon Carole Lombardin, joka menehtyi lento-onnettomuudessa 16. tammikuuta, kuoleman johdosta. Tuotantoa jatkettiin yli kuukautta myöhemmin 23. helmikuuta lähtien, ja se saatiin päätökseen 6. toukokuuta. Elokuvan työnimenä oli Red Light.
Pian elokuvan valmistuttua Gable värväytyi Yhdysvaltain armeijan ilmavoimiin ja piti taukoa elokuvaurastaan. Sotareportterin jälkeen hänen seuraava elokuvansa oli Seikkailu vuodelta 1945.
Ensi-ilta ja vastaanotto

Sotareportteri sai ensi-iltansa Yhdysvalloissa 27. elokuuta 1942 ja Suomessa 16. huhtikuuta 1944. Ilmestyttyään elokuva oli menestys ja yksi Metro-Goldwyn-Mayerin vuoden 1942 tuottoisimmista elokuvista.
Aiheesta muualla

Kuvia tai muita tiedostoja aiheesta Sotareportteri Wikimedia Commonsissa
Stefan Ulmer

| Stefan Ulmer |
| --- | --- |

Henkilötiedot
Syntynyt: 1. joulukuuta 1990 (ikä 33) Dornbirn, Itävalta
Kansalaisuus:   Itävalta
Jääkiekkoilija
Pelipaikka:  puolustaja
Maila:  oikea
Pituus:  175 cm
Paino:  80 kg
Pelinumero:  33
Pelaajaura
Pääsarjaura:  2010–
Aik. seurat:  GCK Lions (NLB) HC Lugano (NLA) Ticino Rockets (NLB) EHC Biel (NLA) HC La Chaux-de-Fonds (SL)
Stefan Ulmer (s. 1. joulukuuta 1990 Dornbirn, Itävalta) on itävaltalainen jääkiekkopuolustaja. Hän laukoo oikealta.
Ura > Seuraura

Ulmer siirtyi jo varhain juniorina Itävallasta Sveitsiin GCK Lionsin junioreihin. Hän voitti seurassa Elite Jr. A:n mestaruuden vuonna 2007. Kaudella 2006–2007 Ulmer debytoi myös 16-vuotiaana miesten peleissä pelattuaan GCK:ssa kolme runkosarja- ja yhden playoff-ottelun Sveitsin toiseksi korkeimmalla sarjatasolla National League B:ssä.
WHL-joukkue Spokane Chiefs varasi Ulmerin 34. pelaajana CHL:n varaustilaisuudessa 2007. Hän siirtyi joukkueeseen kaudeksi 2007–2008, joka päättyi WHL:n mestaruuteen, Ed Chynoweth Cupiin. Kolmen Chiefsissa vietetyn vuoden jälkeen Ulmer palasi kaudeksi 2010–2011 Sveitsiin ja siirtyi National League A -joukkue HC Luganon riveihin. Hänellä on maassa vietettyjen juniorivuosiensa ansiosta käytössään ns. Sveitsin pelaajalisenssi, joten Ulmer ei vie paikkaa joukkueen ulkomaalaiskiintiöstä. Hän jakoi kaudella 2011–2012 Luganon sisäisen tehotilaston voiton Jaroslav Bednářin kanssa lukemalla +4. Ulmer voitti joukkueen sisäisen tehotilaston myös kaudella 2013–2014 lukemalla +18. Hän jakoi myös NLA:n puolustajien pistepörssin kahdeksannen sijan kolmen muun pelaajan kanssa tehoilla 7+14=21.
Kaudella 2015–2016 Ulmer edusti Luganoa myös Spengler Cupissa, jossa joukkue eteni finaaliin, mutta hävisi kuitenkin Kanadalle lukemin 4-3.
Ura > Maajoukkueura

Ulmer edusti Itävaltaa Sotšin olympiakisoissa 2014 sekä IA-divisioonan MM-kilpailuissa vuonna 2012, jolloin hän voitti hopeaa. Yhteensä Ulmer on pelannut 34 A-maaottelua tehopistein 4+10=14. Hän teki A-maajoukkuedebyyttinsä 16. joulukuuta 2010 Slovenian Jesenicessä Norjaa vastaan.
Ulmer pelasi myös alle 20-vuotiaiden MM-kilpailuissa vuonna 2010, jolloin hän toimi Itävallan varakapteenina ja voitti joukkueen sisäisen syöttöpörssin kuudella syötöllään. Ulmer pelasi myös I-divisioonan MM-kilpailuissa vuosina 2008 (A-lohkon hopeaa) ja 2009 (B-lohkon kultaa). Hän voitti jälkimmäisen turnauksen piste- ja maalipörssin pelipaikastaan huolimatta tehoilla 5+6=11 ja ylsi myös turnauksen jaettuun syöttöpörssin voittoon joukkuetovereidensa Raphael Herburgerin ja Michael Schiechlin kanssa. Ulmer voitti myös turnauksen tehotilaston lukemalla +12. Hänet valittiin turnauksen parhaaksi puolustajaksi.
Ulmer pelasi myös alle 18-vuotiaiden I-divisioonan MM-kilpailuissa vuosina 2007 ja 2008.
Muuta

Ulmerin isoveli Martin on myös Itävallan maajoukkuepuolustaja. Hän pelaa NLB-joukkue EHC Oltenissa.
Säännöllinen kieli

Säännöllinen kieli on formaali kieli, joka toteuttaa seuraavat keskenään ekvivalentit ehdot:
se voidaan tunnistaa äärellisellä automaatilla, joko deterministisellä tai epädeterministisellä
se voidaan kuvata säännöllisellä lausekkeella
sen tuottaa jokin säännöllinen kielioppi (oikealle tai vasemmalle lineaarinen kielioppi)
Aakkoston Σ säännölliset kielet määritellään seuraavasti:
tyhjä kieli Ø on säännöllinen
kieli { ε } on säännöllinen (ε on tyhjä merkkijono)
kaikilla a ∈ Σ kieli { a } on säännöllinen
jos A ja B ovat säännöllisiä kieliä, myös A U B, AB ja A* ovat säännöllisiä
muita Σ:n säännöllisiä kieliä ei ole
Kaikki äärelliset kielet (kielet, jotka sisältävät äärellisen määrän merkkijonoja) ovat säännöllisiä. Esimerkki äärettömästä säännöllisestä kielestä on kieli, joka koostuu kaikista sellaisista aakkoston {a, b} merkkijonoista, joissa on parillinen määrä merkkejä a.
Säännölliset kielet on yksinkertaisin luokka formaaleja kieliä luokittelevassa Chomskyn hierarkiassa.
Susi (tähdistö)

| Susi |
| --- | --- |

Latinankielinen nimi:  Lupus
Lyhenne:  Lup
Genetiivi:  Lupi
Symbologia:  Susi
Rektaskensio:  15h
Deklinaatio:  -43°
Ala taivaasta:  334 neliöastetta
Tähtien määrä (magnitudi < 3):  3
Kirkkain tähti:  Alfa Lupi (2,3 mag.)
Meteoriparvet:  ei
Naapuri- tähdistöt:  Kulmaviivoitin  Skorpioni  Harppi  Kentauri  Vaaka  Vesikäärme
 Näkyy leveysasteiden +35° ja −90° välillä 
Susi (Lat. Lupus, genetiivi Lupi, lyhenne Lup)
on tähdistö suunnilleen Vaa'asta etelään.
Se ei näy Suomessa, vasta leveyspiirillä +35. Tähtikuviossa ei ole aivan kirkkaita tähtiä, kirkkaimmat ovat 2. suuruusluokan tähtiä niin kuin alfa Lupi 2,3 magnitudia.
Lupus on ollut antiikissa Kentaurin tähtikuvion osa, jokin eläin, joka tappoi Kentaurin. Suurin osa kirkkaimmista tähdistä Suden tähtikuviossa ovat suuria jäseniä läheisestä Skorpionin ja Kentaurin tähtiyhdistelmästä.
Kirkkaita tähtiä suden tähtikuviossa

Nimettyjä tähtiä:
(α Lup) 2.30 Men tai Kakkab
(β Lup) 2.68 Kekouan
< 騎官 (Mandarin qíguān)  Ratsuväen upseeri
Tähtiä Bayerin nimillä:
| --- | --- |
Tähdet:  α Lup, β Lup, γ Lup, δ Lup, ε Lup, ζ Lup, η Lup, ι Lup, φ1 Lup, κ1 Lup, π Lup, χ Lup, ρ Lup, λ Lup, θ Lup, μ Lup, ο Lup, τ2 Lup, ω Lup, 2 Lup, σ Lup, φ2 Lup, HD 138769, τ1 Lup, HD 137058, HD 139664, ψ1 Lup, ψ2 Lup, π Lup, HD 134687, 1 Lup, ν1 Lup, ξ1 Lup, HD 129893, HD 139980, υ Lup, HD 131562, HD 128266, ξ2 Lup, ν2 Lup, κ2 Lup, GQ Lup
Eksoplaneetat:  GQ Lup b
Tähdistöt
Ajokoirat
Ajomies
Alttari
Andromeda
Bereniken hiukset
Delfiini
Eridanus
Etelän kala
Etelän kolmio
Etelän kruunu
Etelän risti
Etelän vesikäärme
Feeniks
Harppi
Heilurikello
Herkules
Härkä
Ilmapumppu
Ilves
Intiaani
Iso karhu
Iso koira
Jousimies
Joutsen
Jänis
Kaksoset
Kalat
Kameleontti
Karhunvartija
Kassiopeia
Kaukoputki
Kauris
Kefeus
Kentauri
Kettu
Kilpi
Kirahvi
Kolmio
Kompassi
Korppi
Kotka
Krapu
Kulmaviivoitin
Kultakala
Kurki
Kuvanveistäjä
Kyyhkynen
Kärpänen
Käärme
Käärmeenkantaja
Köli
Leijona
Lentokala
Lohikäärme
Lyyra
Maalari
Malja
Mikroskooppi
Neitsyt
Nuoli
Oinas
Oktantti
Orion
Paratiisilintu
Pegasus
Perseus
Peräkeula
Pieni hevonen
Pieni karhu
Pieni koira
Pieni leijona
Pohjan kruunu
Purje
Pöytävuori
Riikinkukko
Sekstantti
Sisilisko
Skorpioni
Sulatusuuni
Susi
Tukaani
Vaaka
Valaskala
Veistotaltta
Verkko
Vesikäärme
Vesimies
Yksisarvinen
Agon

Agon (m.kreik. ἀγών, agōn, ”kamppailu”) oli antiikin Kreikassa järjestetty kilpailu, joka jakautui kolmeen osaan. Gymniset agonit sisälsivät voimistelua, hippiset agonit kilpa-ajoja ja ratsastusta, ja muusiset agonit musiikkia, runoutta ja tanssia.
Agoneja järjestettiin eri puolilla Kreikkaa, ja kaikki kreikkalaiset saivat osallistua niihin. Myöhemmin neljän alueen agonit kohosivat kansallisiksi kilpailuiksi, panhelleenisiksi kisoiksi. Näistä tunnetuimmat olivat Olympiassa järjestetyt Olympian kisat.
Submerged

| Submerged |
| --- | --- |

Ohjaaja:  Anthony Hickox
Käsikirjoittaja:  Anthony Hickox, Paul de Souza
Tuottaja:  Paul de Souza Michael P. Flannigan Daphne Lerner David Varod
Säveltäjä:  Guy Farley
Leikkaaja:  Alain Jakubowicz
Pääosat:  Steven Seagal
Valmistustiedot
Valmistusmaa:  Iso-Britannia,  Bulgaria
Tuotantoyhtiö:  Nu Image Emmett/Furla Films Luminosity
Levittäjä:  Sony Pictures Home Entertainment Netflix
Ensi-ilta:  6. toukokuuta 2005
Kesto:  96 min
Alkuperäiskieli:  englanti
Budjetti:  10 miljoonaa USA:n dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Submerged on vuonna 2005 televisioensi-iltansa saanut toimintaelokuva. Elokuvan ohjasi ja käsikirjoitti Anthony Hickox yhdessä Paul de Souzan kanssa. Pääosaa esittää Steven Seagal.
Juoni

Chris Kody on entinen Yhdysvaltain armeijan komentaja, joka istuu vankilassa. Hänet vapautetaan suorittamaan tehtävää vanhojen sotilaidensa kanssa. Heidän tehtävänään on napata tutkija, joka on kehittänyt mielenhallintateknologiaa, jolla voi tehdä kenet tahansa murhaajaksi.
Näyttelijät

| 0 | 1 | 2 |
| --- | --- | --- |
|  Steven Seagal  | … |  Chris Cody   |
|  Vinnie Jones  | … |  Henry   |
|  Christine Adams  | … |  Dr. Chappell   |
|  William Hope  | … |  Fletcher   |
|  Nick Brimble  | … |  Arian Lehder   |
|  Alison King  | … |  Damita   |
|  P. H. Moriarty  | … |  Chief   |
|  Gary Daniels  | … |  Kenraali Sharpe   |
|  Ross McCall  | … |  Plowden   |
|  Stephen Taylor  | … |  Luis   |
Aiheesta muualla

Traileri[vanhentunut linkki]
Aarteiden kirja

| Aarteiden kirja> Min Skattkammare.Alkuperäisteos |
| --- | --- |
Kirjailija:  useita; koonneet Annie Löfstedt, Barbro Svinhufvud ja Roland Hentzel
Kuvittaja:  Roland Hentzel
Kansitaiteilija:  Gösta Geerd
Kieli:  ruotsi
Genre:  lastenkirjasarja, kokoomateos
Kustantaja:  Natur & Kultur
Julkaistu:  1947–
Suomennos
Suomentaja:  Martti Haavio, Kirsi Kunnas ym.
Kuvittaja:  Jan Afzelius, Signe Aspelin, Kaj Beckman, Mary Baker, J. A. G. Acke, Bengt Brattström, Eva Alexandrova
Kustantaja:  WSOY
Julkaistu:  1956–1960
Löydä lisää kirjojaKirjallisuuden teemasivulta
Aarteiden kirja (ruots. Min Skattkammare) on alun perin ruotsalaisen Natur & Kultur -kustantamon vuosina 1947–1958 julkaisema kymmenosainen lastenkirjasarja. Sarjan alkuperäiset kymmenen osaa on WSOY julkaissut myös suomeksi vuosina 1956–1960.
Aarteiden kirja on kokoomateos, joka sisältää useiden eri kirjailijoiden satuja, laulujen sanoja, runoja ja loruja, viimeiset viisi osaa myös runsaasti lapsentajuisessa muodossa esitettyä tietoa eri aloilta. Alkuperäisen sarjan viisi ensimmäistä osaa on tarkoitettu noin 3–8-vuotiaille, viisi viimeistä osaa noin 9–14-vuotiaille. Sarjaan lisättiin myöhemmin kolme osaa, joita ei ole suomennettu.
Alkuperäisen ruotsinkielisen kirjasarjan toimittivat pääasiassa Annie Löfstedt, Barbro Svinhufvud ja Roland Hentzel. Suomenkielisen laitoksen ensimmäisen osan toimitti Martti Haavio, muut osat Kirsi Kunnas. Sarjan eri osien kuvittajina ovat toimineet Jan Afzelius (1. ja 7. osa), Signe Aspelin (2. osa), Kaj Beckman (3. ja 4. osa), Mary Baker (5. osa), J. A. G. Acke (6. osa), Bengt Brattström (8. osa) ja Eva Alexandrova (9. ja 10. osa).
Ruotsissa kirjasarjasta on vuosina 1978–1987 ilmestynyt uusittu laitos nimellä Min nya Skattkammare sekä vuosina 1997–2006 uusi kirjasarja alkuperäisellä nimellä Min Skattkammare mutta sisällöltään alkuperäisesta täysin poikkeavana.
Alkuperäinen sarja

Aarteiden kirja 1, Souda souda Sorolaan (ruots. Min Skattkammare, Del I, Rida, rida ranka'')
Aarteiden kirja 2, Kerro äiti (ruots. Min Skattkammare, Del II, Berätta Mamma'').
Aarteiden kirja 3, Oli kerran (ruots. Min Skattkammare, Del III, Det var en gång'').
Aarteiden kirja 4, Maailma on avara (ruots. Min Skattkammare, Del IV, Världen är så stor''),
Aarteiden kirja 5, Nooan arkki (ruots. Min Skattkammare, Del V, Rida, Noaks ark'')
Aarteiden kirja 6, Idästä länteen – lännestä itään (ruots. Min Skattkammare, Del VI, Östan om sol – västan om måne),
Aarteiden kirja 7, Metsä, meri ja taivas (ruots. Min Skattkammare, Del VII, Skog, hav och himmel'')
Aarteiden kirja 8, Keksintöjä ja löytöretkiä (ruots. Min Skattkammare, Del VIII, Uppfinningar och upptäcktsfärder),
Aarteiden kirja 9, Halki aikojen (ruots. Min Skattkammare, Del IX, Genom tiderna)
Aarteiden kirja 10, Kun he olivat pieniä (ruots. Min Skattkammare, Del X, När de var barn).
Sarjan suomentamattomat jatko-osat ovat:
Min Skattkammare, Del XI. Med i farten
Min Skattkammare, Del XII. Med i farten
Visboken  1958
Käännös suomeksi
Säännöllinen alkuluku

Matematiikassa säännöllinen alkuluku on tietyntyyppinen pariton alkuluku. Alkuluku p on säännöllinen, jos se ei jaa p:nnen syklotomisen kunnan luokkalukua. Ensimmäiset säännölliset alkuluvut ovat:
On otaksuttu, että säännöllisiä alkulukuja on äärettömän monta. Edelleen on otaksuttu, että e−1/2 eli noin 61 % kaikista alkuluvuista on säännöllisiä. Tässä tiheydellä tarkoitetaan luonnollista tiheyttä.
Säännölliset alkuluvut keksi Ernst Kummer, joka osoitti, että Fermat'n suuri lause on voimassa kaikille säännöllisille alkulukueksponenteille (ja siten myös niiden monikerroille).
Yhtäpitävä määritelmä säännölliselle alkuluvulle on, että alkuluku p on säännöllinen, jos p ei jaa Bernoullin luvun Bk osoittajaa kun  k = 2, 4, 6, …, p − 3.
Pariton alkuluku, joka ei ole säännöllinen, on nimeltään epäsäännöllinen alkuluku. Luku Bk, missä osoittaja on jaollinen p:llä, on nimeltään p:n epäsäännöllisyyden indeksi. Johan Jensen osoitti vuonna 1915, että on olemassa äärettömän monta epäsäännöllistä alkulukua. Näistä ensimmäiset ovat 37, 59, 67, 101, 103, 131 ja 149.
Aiheesta muualla

The Prime Glossary: Säännöllinen alkuluku (englanniksi)
Syanaatti

| --- | --- |

Rakennekaava: Molekyylimalli
Resonanssi stabiloi syanaatti-ionia
Syanaatit ovat yhdisteitä, jotka sisältävät syanaatti-ionin (OCN–). Ionin varaus on –1 ja se sisältää happi-, hiili- ja typpiatomit.
Tavallisimmat syanaatit ovat natriumsyanaatti (NaOCN) ja kaliumsyanaatti (KOCN), joita käytetään teräksen ja muovien valmistuksessa.